Mongoloidna rasa
Mongoloidna rasa je jedna od velikih ljudskih rasa. Rasprostranjena je autohtono u Aziji i Americi (Indijanci). Odlikuje je crna ravna kosa, tamne oči, istaknuta jagodična kost, pljosnato lice, osobeno "mongolsko oko" i niska nosna kost. Često se pogrešno naziva - žuta rasa, jer je i većini populacija koža tamnih nijansi. Procesi prostornog i temporalnog diferenciranja, odnosno adaptivne radijacije, borealnih “rasnih oblika” nedovoljno je poznat. Pretpostavlja se da su opće klimatske prilike i stupanj insolacije bili osnovni faktori diversifikacije njihovih specifičnih obilježja (kao što su uske nosnice, osobenost konstitucija, pigmentacija i neka druga). Dosadašnji nalazi ne potvrđuju mogućnost da su geografske barijere (Himalaji, Tienšan, Pamir, Altaj) u najvećoj mjeri uticale na razdvajanje primarno homogenog borealnog prastanovništva na istočni (mongoloidni) i zapadni (evropeidni) dio. Prema jednoj od prihvatljivih hipoteza, ove skupine su se tokom posljednje glacijacije izdiferencirale na azijski i evropski centar radijacije njihovih “rasnih oblika”. Azijski ongoloidi obuhvataju loze: Paleomongolidi; Mongolidi i Eskimidi. Amerikanidi uključuju više "rasa" i "podrasa". U amerikanidnoj skupini “sekundarnih rasa” najupadljivija su paleomongolidna obilježja, na čemu se i temelji općeprihvaćena teza da su Ameriku (preko nekadašnje Beringije), u nekoliko talasa, naselili mongolidi. Sličnost somatske strukture savremenih amerikanida i stanovništva Okeanije indicira mogućnost da su ovo otočje prvi naselili najstariji borealni evropeidi.Coon C. S., Garn S. M., Birdsell J. B. (1950): Races. Thomas, Springfield.